โผกก.ยอดมงคล ทำฝ่ายไทยหนาว เดินหน้าน็อกเท่านั้น
ใบสั่ง เจ้ากิ๊ก ยอดมงคล ซีพี เฟรชมาร์ท แชมป์เฉพาะกาลชาวไทย ต้องเดินหน้า น็อก แชมป์โลกตัวจริง ชาวอาร์เจนตินา ให้ได้สถานเดียว ในศึกล้มแชมป์รุ่นฟลายเวท 112 ปอนด์ สมาคมมวยโลก WBA ที่ดินแดนฟ้า-ขาว ในวันเสาร์นี้ (20ธ.ค.) ทั้งนี้เพื่อเป็นการตัดปัญหาที่อาจจะตามมา หลังรู้ชื่อกรรมการ ล้วนเป็นชาติเพื่อนบ้านเจ้าภาพทั้งสิ้น อาทิ ปานามา,โคลอมเบีย, เวเนซุเอลา และเปรู โดยมีท่านเปาชาวเปอร์โตริโก เป็นกรรมการห้ามบนเวที ช่อง 7 ถ่ายทอดสดข้ามทวีปกลับมาให้แฟนหมัดมวยบ้านเราได้ลุ้นเชียร์ในเวลา 11.00 น.,ความคืบหน้าในการเดินทางไปชกล้มแชมป์โลก รุ่นฟลายเวท พิกัด 112 ป.สมาคมมวยโลก WBA ระหว่าง เจ้ากิ๊ก ยอดมงคล ซีพีเฟรชมาร์ท แชมป์เฉพาะกาลชาวไทย กับ ฮวน คาร์ลอส เรเบโค แชมป์ตัวจริงชาวอาร์เจนไตน์ ซึ่งจะมีขึ้นตรงกับเวลาในเมืองไทย ในวันเสาร์ที่ 20 ธ.ค.นี้ ที่เมืองซาน มาร์ติน ตั้งอยู่ทางตะวันตก ตอนกลางของประเทศอาร์เจนตินา โดยห่างจากเมืองหลวง กรุงบัวโนสไอเรส ประมาณ 900 กม. ซึ่งช่อง 7 สี จะถ่ายทอดสดเวลา 11.00 น.,ล่าสุดเมื่อวันที่ 18 ธ.ค.ที่ผ่านมา เสี่ยตังค์ ปิยะรัตน์ วชิรรัตนวงศ์ โปรโมเตอร์ เปิดเผยว่า ขณะนี้ได้ทราบรายชื่อกรรมการทั้งหมดแล้ว โดยล้วนเป็นชาติเพื่อนบ้านทั้งนั้น ไม่ว่าจะเป็น ปานามา, โคลอมเบีย, เวเนซุเอลา และเปรู โดยมีท่านเปาชาวเปอร์โตริโก เป็นกรรมการห้ามบนเวที และเมื่อเป็นเช่นนี้ ผมพร้อมเดินหน้า สั่งให้ เจ้ากิ๊ก ยอดมงคล ลุยน็อกแชมป์โลกให้ได้สถานเดียว เพื่อตัดปัญหาเรื่องการให้คะแนน เพราะเราหวังชนะยากเต็มทนเรื่องการให้แต้ม,สำหรับรายชื่อโผกรรมการเป็นดังนี้ สักขีพยาน มิเกล ปราโด (ปานามา), บนเวที โรเบอร์โต รามิเรซ ซีเนียร์ (เปอร์โตริโก), ให้คะแนน อูเรียล อากีเรอรา (โคลอมเบีย), เรอินา เออบาเอซ (เวเนซุเอลา) และ,ดานิโล ดอนโก (เปรู),ทั้งนี้ ศึกมวยโลกล้มแชมป์ไฟต์บังคับในครั้งนี้ เรเบโคได้ขอเลื่อนการชกนี้มาแล้วถึง 3 ครั้ง ซึ่งเจ้าของแชมป์โลกชาวอาร์เจนตินา วัย 31 ปี เป็นมวยเตี้ยล่ำ สูงแค่ 157 ซม. ชนะมา 34 ครั้ง (น็อก 18) แพ้ 1 ขณะที่ยอดมงคลอายุ 23 ปี ชนะมา 34 ครั้ง (น็อก 20) แพ้ 2
ใบสั่ง เจ้ากิ๊ก ยอดมงคล ซีพี เฟรชมาร์ท แชมป์เฉพาะกาลชาวไทย ต้องเดินหน้า น็อก แชมป์โลกตัวจริง ชาวอาร์เจนตินา ให้ได้สถานเดียว ในศึกล้มแชมป์รุ่นฟลายเวท 112 ปอนด์ สมาคมมวยโลก WBA ในวันเสาร์นี้
เจ้ากิ๊ก,ยอดมงคล ซีพี เฟรชมาร์ท,ฮวน คาร์ลอส เรเบโค,สมาคมมวยโลก wba,มวย,ข่าวกีฬา